
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

70. Τροποποίηση του Β.Δ. 846/1968 «Περί Οργανισμού Σχολής 

Ναυτικών Δοκίμων» (Α' 298).. 

71. Καθορισμός εργατικού δικαιώματος εξόρυξης καί μεταφοράς 

Ναξίας σμϋριδας . 


ΠΡΟΕΔΡΙ ΚΑ ΔΙ ΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 70 
Τροποποίηση του Β.Δ. 846/1968 «Περί Οργανισμού Σχολής Ναυτι¬ 
κών Δοκίμων» (Α’ 298). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 1, 2 και 6 του Α Ν. 428/1937 «Περί της εν τω Β. Ναυ¬ 
τικών Εκπαιδεύσεως» (Α' 15). 

β. Τη διάταξη του άρθρου μόνου του Α.Ν. 602/1968 «Περί συμπλη- 
ρώσεως των περί Σχολής Ν. Δοκίμων Διατάξεων» (Α' 259). 

γ. Την διάταξη της παρ. 1ι του άρθρου 18 του Ν. 660/1977 «Περί 
Υπουργείου Εθνικής Αμύνης κ.λπ.» (Α' 218). 

δ. Την γνώμη του Ανώτατου Ναυτικού Συμβουλίου (Πρακτικό με 
αριθμ. 38/1.8.90). 

ε. Την πρόταση του Α/ΓΕΝ από 5.9.90. 

στ. Την με αριθμ. 16/1991 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Εθνικής Άμυνας, αποφασί¬ 
ζουμε: 

Άρθρο 1 

1. Το δέκατο (X) Κεφάλαιο, εκτός από το άρθρο 100 του Β.Δ. 
846/63 (ΦΕΚ 298Α') αντικαθίσταται ως ακολούθως: 

ΚΕΦΑΛΑΙΟ X * 

Περί Δοκίμων Σημαιοφόρων Οικονομικών 
Άρθρο 78 . 

Γενικές διατάξεις - Αριθμός κατατασσομένων 

1. Η εισαγωγή Δοκίμων Σημαιοφόρων Οικονομικών (ΔΣΟ) στη 
ΣΝΔ γίνεται μετά από επιτυχία στις «Διαδικασίες Εισαγωγής». 

2. Οι «Διαδικασίες Εισαγωγής» περιλαμβάνουν: 

α. Τις Προκαταρτικές Εξετάσεις οι οποίες είναι η Υγειονομική Εξέ¬ 
ταση, η Αθλητική Δοκιμασία και η Ψυχοτεχνική Δοκιμασία, και 

β. Τις εξετάσεις των Μαθημάτων Εισαγωγής. 

3. Οι Προκαταρτικές εξετάσεις γίνονται με μέριμνα της ΣΝΔ και 


όπως προβλέπεται στον παρόντα Οργανισμό. Προϋπόθεση συμμετοχής 
των υποψηφίων ΔΣΟ στις Εξετάσεις των Μαθημάτων Εισαγωγής είναι 
να έχουν επιτύχει σε όλες τις Προκαταρτικές Εξετάσεις. 

4. Ο αριθμός των ΔΣΟ που κατατάσσονται κάθε έτος ορίζονται με 
την απόφαση προκηρύξεως του διαγωνισμού κατατάξεως του Υ.ΕΘ.Α. 

5. Με απόφαση Υ.ΕΘ.Α. είναι δυνατή, ύστερα από πρόταση της Σχο¬ 
λής, η κάλυψη κενών θέσεων που δημιουργούνται για οποιοδήποτε λογο 
μέσα σε ένα μήνα το αργότερο από την ημέρα έναρξης της κατατάξεως. 
Η επιλογή αυτών που καλύπτουν τα κενά γίνεται με βάση τη σειρά του 
πίνακα επιλαχόντων που έχει καταρτισθεί. 

Άρθρο 79 

Προκήρυξη Διαγωνισμού Επιλογής 
1. Στην Προκήρυξη του διαγωνισμού Επιλογής αναγράφονται τα 
ακόλουθα: 

α. Ο αριθμός των ΔΣΟ που θα εισαχθόύν στη Σχολή, 
β. Τα προσόντα και τα δικαιολογητικά που απαιτούνται για την συμ¬ 
μετοχή των υποψηφίων στις «Διαδικασίες Εισαγωγής». 

γ. Η προθεσμία, ο τρόπος και ο τόπος υποβολής των δικαιολογητι- 
κών. 

δ. Ο τόπος και οι ημερομηνίες παρουαιάσεως των υποψηφίων για την 
Υγειονομική Εξέταση, την Αθλητική και Ψυχοτεχνική Δοκιμασία, ο τό¬ 
πος και η ημερομηνία εξετάσεως των μαθημάτων Εισαγωγής, η εξετα¬ 
στέα ύλη, το Ανώτατο Όριο Βαθμολογίας (ΑΟΒ) καθενός των μαθημά¬ 
των και οι προϋποθέσεις επιτυχίας για την εισαγωγή υποψηφίων ΔΣΟ 
στη ΣΝΔ, σύμφωνα με τα αντίστοιχα άρθρα του Οργανισμού αυτού. 

ε. Οι ισχύουσες διατάξεις βάσει των οποίων γίνεται η Υγειονομική 
»Εξέταση των οποψηφίων, η ελάχιστη επιτρεπόμενη οπτική και οίκου- 
στική οξύτητα ως και τα κυριώτερα νοσήματα και σωματικές ατέλειες 
για τα οποία ο υποψήφιος κρίνεται ακατάλληλος από απόψεως υγείας. 

στ. Τα αθλήματα της Αθλητικής Δοκιμασίας, ο τρόπος δοκιμασίας 
τους και τα απαιτούμενά ελάχιστα όρια επιδόσεως σε αυτά, 
ζ. Η διαδικασία της Ψυχοτεχνικής Δοκιμασίας, 
η. Οι διατάξεις του άρθρου 90 του παρόντος Οργανισμού όσον αφορά 
στις συνέπειες των υποψηφίων που δεν προσέρχονται ή διακόπτουν τις 
δοκιμασίες και τις εξετάσεις. 

θ. Οι οικονομικές και λοιπές υποχρεώσεις που αναλαμβάνουν οι υπο¬ 
ψήφιοι ΔΣΟ εάν εισαχθόύν στη ΣΝΔ, καί οι συνέπειες της μη εκπληρώ- 
σεως αυτών. 

ι. Η υποχρέωση εκπαιδεύσεως των ΔΣΟ σε υποβρύχια, αεροσκάφη, 
ελικόπτερα όπως και κάθε άλλη και με οποιοδήποτε μέσο εκπαίδευση, 
την οποία η Υπηρεσία θα έκρινε αναγκαία. 

ια. Οι απαγορευτικές διατάξεις για τους υποψηφίους, 
ιβ. Η υποχρέωση του υποψηφίου να φέρει μαζί του το δελτίο Αστυνο¬ 
μικής ταυτότητας ή άλλο αποδεικτικό στοιχείο. 

ιγ. Η αναλαμβανόμενη από τους κατατασσομένους υποχρέωση πα¬ 
ραμονής στις τάξεις του Π.Ν. 

2. Περίληψη της προκηρύξεως του διαγωνισμού εισαγωγής δήμο- 

σιεύεται στον ημερήσιο τύπο και ανακοινώνεται στο κοινό με τα μέσα 
μαζικής ενημέρωσης, αντίτυπα δε αυτής αποστέλλονται σε: 
α. Πολεμικά Πλοία και Ναυτικές Υπηρεσίες, 
β. Στρατιωτικές και Αεροπορικές Αρχές, 
γ. Νομαρχίες, Δημοτικές και Κοινοτικές Αρχές, 
δ. Αστυνομικές και Λιμενικές Αρχές, 
ε. Ανώτατα Εκπαιδευτικά Ιδρύματα του Κράτους, 
στ. Οικονομικό Επιμελητήριο Ελλάδας και όπου αλλού κρίνεται σκό¬ 
πιμο από την Υπηρεσία. 

3. Εάν για οποιοδήποτε λόγο δεν καταστεί δυνατή η τήρηση των 
ημερομηνιών που καθορίζονται στην προκήρυξη του διαγωνισμού εισα¬ 
γωγής, ορίζονται νέες, με απόφαση Υ.ΕΘ.Α., αντίγραφο της οποίας 
αναρτάται με φροντίδα της ΣΝΔ, στους πίνακες ανακοινώσεων του Γ ρα¬ 
φείου - Ενημερώσεως Κοινού του ΓΕΝ και της ΣΝΔ. 

Άρθρο 80 

Απαιτούμενα προσόντα υποψηφίων 

1. Τα απαιτούμενα προσόντα των υποψηφίων ΔΣΟ είναι τα παρα¬ 
κάτω: 

α. Να είναι Έλληνες το γένος και να έχουν την Ελληνική υπηκοό¬ 
τητα. 

β. Να μην έχουν συμπληρώσει το 26ο έτος της ηλικίας τους την 31η 
Δεκεμβρίου του έτους κατά το οποίο γίνεται η επιλογή. 

γ. Να μην έχουν στερηθεί από καταδίκη τα πολιτικά τους δικαιώ¬ 
ματα, κατά τα άρθρα 59 έως 62 του Ποινικού Κώδικα και να μην έχουν 
καταδικασθεί σε οποιαδήποτε ποινή φυλακίσεως για κλοπή γενικά, υπε¬ 
ξαίρεση, απάτη, εκβίαση, πλαστογραφία των άρθρων 216 έως 232 του 
Ποινικού κώδικα, δωροδοκία των άρθρων 235 έως και 237 του Ποινι¬ 
κού Κώδικα, συκοφαντική δυσφήμιση, εγκλήματα κατά ηθών και γε¬ 
νικά για αδικήματα κατά της ασφάλειας της χώρου;. 

δ. Να μην εκκρεμεί ενοιντίον τους ποινική δίωξη για αδίκημα για το 
οποίο προβλέπεται από τον Ποινικό Κώδικα ποινή φυλακίσεως ή ανώ- 
τερη. 

ε. Να είναι σωματικά και πνευματικά υγιείς, σύμφωνα με τις ισχύου- 
σες ειδικές διατάξεις «Περί κρίσεως της σωματικής ικανότητοις των 
στρατευσίμων των κατατασσομένων στο Στράτευμα ως και του Στρατι¬ 
ωτικού Προσωπικού εν γένει». 
στ. Να είναι στρατολογικά εντάξει, 
ζ. Να έχουν Πτυχίο μιαις από τις .ακόλουθες Σχολές: 

(1) Νομικής Σχολής Πανεπιστημίων. 

(2) Πολιτικής Επιστήμης, Δημοσίας Διοίκησης, Οικονομικών Επι¬ 
στημών και Διοίκησης Επιχειρήσεων Πανεπιστημίων. 

(3) Οικονομικού Πανεπιστημίου Αθηνών. 

(4) Παντείου Πανεπιστημίου Κοινωνικών και Πολιτικών Επιστη¬ 
μών. 

(5) Πανεπιστημίου Πειραιώς. 

(6) Πανεπιστημίου Μακεδονίας Οικονομικών και Κοινωνικών Επι¬ 
στημών 

ή τίτλο σπουδών ισότιμου αντίστοιχου Πανεπιστημίου της Αλλοδαπής, 
ο οποίος έχει αναγνωρισθεί στην Ελλάδα. 

Άρθρο 81 

Απαιτούμενα δικαιολογητικά - Τρόπος και χρόνος υποβολής 

1. Στην προκήρυξη του Διαγωνισμού Επιλογής των υποψηφίων 
ΔΣΟ, «αναγράφονται αναλυτικά τα δικαιολογητικά που απαιτούνται για 
την συμμετοχή τους στις Διαδικασίες Εισαγωγής και επισυνάπτονται τα 
υποδείγματα αυτών. 

2. Τα δικαιολογητικά αυτά είναι: 

α. Αίτηση του υποψηφίου στην οποία επικολλάται φωτογραφία κεφα¬ 
λής πρόσθιας όψεως του υποψηφίου. 

β. Υπεύθυνση δήλωση του Ν. 1599/86 του υποψηφίου ότι: 

(1) Αναλαμβάνει τις οικονομικές και λοιπές υποχρεώσεις που αναφέ- 
ρονται στο άρθρο 93 του παρόντος Οργανισμού. 

(2) Φέρεται γραμμένος μία φορά στα μητρώα αρρένων ενός και μόνο 
Δήμου ή Κοινότητας. 

(3) Δεν έχει εκπέσει από στρατιωτικό βαθμό ούτε έφυγε από το Στρά¬ 
τευμα ή Στρατιωτική Σχολή για λόγους πειθαρχίας και ότι δεν τελεί σε 
ανυποταξία. 

(4) Δεν καταδικάστηκε ούτε διώκεται για κανένα από τα εγκλήματα 


που αναφέρονται στην παράγραφο 1γ του άρθρου 80 του παρόντος Ορ¬ 
γανισμού. 

γ. Πρωτότυπο ή κυρωμένο αντίγραφο πτυχίου. 

δ. Πιστοποιητικό Δήμου ή Κοινότητας στο οποίο να φαίνονται: 

(1) Ο Δήμος ή η Κοινότητα και ο Νομός στον οποίο ανήκει η αρχή 
που εξέδωσε το πιστοποιητικό. 

(2) Το ονοματεπώνυμο, το όνομα του πατέρα και της μητέρας του 
υποψηφίου. 

(3) 0 αύξων αριθμός με τον οποίο ο υποψήφιος φέρεται γραμμένος 
στα Μητρώα Αρρένων. 

(4) Το έτος γεννήσεως του υποψηφίου, αριθμητικά και ολογράφως, 
και ότι αυτός είναι γραμμένος στα Μητρώα Αρρένων από την αρχή μία 
μόνο φορά χωρίς διόρθωση της ηλικίας του με δικαστική απόφαση. 

Στο πιστοποιητικό αυτό να υπάρχει φωτογραφία του υποψηφίου που 
έχει κυρωθεί από την αρχή που εξέδωσε το πιστοποιητικό. 

ε. Αντίγραφο Ποινικού Μητρώου τύπου «Α» ή αρνητικό δελτίο από το 
Πρωτοδικείο του τόπου γεννήσεως ή από το Υπουργείο Δικαιοσύνης, σε 
περίπτωση κατά την οποία ο υποψήφιος γεννήθηκε στην αλλοδαπή. Σ’ 
αυτό πρέπει να φαίνεται ότι δεν καταδικάσθηκε σε ποινή που συνεπάγε¬ 
ται ακαταλληλότητα σύμφωνα με την παράγραφο 1γ του άρθρου 80 του 
Οργανισμού αυτού. 

στ. Πιστοποιητικό του Εισαγγελέα Πλημμελειοδικών της περιφέ¬ 
ρειας στην οποία κατοικεί ο υποψήφιος ή της Προξενικής ή Εκκλησια¬ 
στικής Αρχής, εάν διαμένει στο εξωτερικό από το οποίο να προκύπτει ότι 
δεν υπάρχει εναντίον του εκκρεμής ποινική δίσ>ξη, που συνεπάγεται 
«ακαταλληλότητα σύμφωνα με την παράγραφο 1γ του άρθρου 80 του 
Οργανισμού αυτού. 

ζ. Πιστοποιητικό Στρατολογικής Καταστάσεως τύπου «Α* από το 
οποίο να προκύπτει ότι είναι στρατολογικά εντάξει. 

3. Όλα τα δικαιολογητικά συντάσσονται σύμφωνα με τα υποδείγ¬ 
ματα που περιλαμβάνονται στην προκήρυξη του Διαγωνισμού Επιλογής 
και υποβάλλονται στη ΣΝΔ. 

4. Τα δικαιολογητικά των ανωτέρω εδαφίων 2δ, 2ε, 2στ και 2ζ υπο¬ 
βάλλονται μόνον από τους υποψηφίους ΔΣΟ που τελικά θα κριθούν εισα¬ 
κτέοι στη Σχολή. Σε περίπτωση που τα πιστοποιητικά αυτά δεν είναι 
εντάξει, οι επιτυχόντες αποκλείονται της εισαγωγής τους στη ΣΝΔ. 

Άρθρο 82 

Έλεγχος Δικαιολογητικών 

1. Ο Έλεγχος των υποβληθέντων δικαιολογητικών και αιτήσεων 
των παραγράφων 2α, 2β και 2γ του άρθρου 81 γίνεται από τριμελή 
επιτροπή από Αξιωματικούς του Π.Ν. 

2. Η επιτροπή συγκροτείται με Διαταγή ΣΝΔ και εκτελεί στον καθο¬ 
ριζόμενο σ’ αυτή χρόνο, τον έλεγχο των υποβληθέτων δικαιολογητι- 
κών. Μετά τον έλεγχο, η επιτροπή καταρτίζει και ανιχρτά στους πίνιχκες 
ανακοινώσεων του Γραφείου Ενημερώσεως κοινού του ΓΕΝ και της 
ΣΝΔ, κατάλογο των ονομάτων των υποψηφίων στα δικαιολογητικά 
των οποίων διαπίστωσε ανωμαλίες ή τυπικές παραλείψεις και καλεί αυ¬ 
τούς να τα συμπληρώσουν και να τα υποβιχλουν στη Σχολή το αργότερο 
δέκα (10) ημέρες πριν από την έναρξη των Προκαταρτικών Εξετάσεων. 

3. Όταν παρέλθει η προθεσμία που ορίζεται, η επιτροπή αφού ελέγξει 
τα υποβληθέντα συμπληρωματικά δικαιολογητικά, συντάσσει πρακτικό 
το οποίο περιλαμβάνει: 

α. Ονομαστικό πίνακα υποψηφίων των οποίων τα δικαιολογητικά 
βρέθηκαν εντάξει. 

β. Ονομαστικό πίνακα των υποψηφίων των οποίων τα δικαιολογη- 
τικά βρέθηκαν αντικανονικά και αυτοί κρίθηκαν ως οριστικά αποκλεισ¬ 
μένοι. Αναγράφεται σύντομο δικαιολογητικά. 

4. ΕνστάσεΟξ στις αποφάσεις της επιτροπής δεν γίνονται δεκτές. 

5. Αντίγραφο του πρ«*κτικού αυτού αναρτάται στους πίνακες ανακοι¬ 
νώσεων του Γραφείου Ενημερώσεως Κοινού του ΓΕΝ και της ΣΝΔ και 
υποβάλλεται στο ΓΕΝ. 

6. Η επιτροπή της παραγράφου 2 ή σε αδυναμία νέα επιτροπή, εκτε¬ 
λεί επίσης και τον έλεγχο των λοιπών δικαιολογητικών που θα προσκο¬ 
μίσουν οι εισαγόμενοι στη Σχολή κατά την κατάταξή τους, σύμφωνα με 
την παράγραφο 4 του άρθρου 81 και καταρτίζει σχετικό πρωτόκολλο 
κανονικότητιχς ή μη. 

Το πρωτόκολλο αυτό υποβάλλει στον Διοικητή ΣΝΔ και στο ΓΕΝ ως 
ανωτέρω παράγραφος 5, εντός δέκα (10) ημερών από του πέρατος της 
κατατάξεως. 

7. Μετά την κατάταξη των νέων ΔΣΟ, η ΣΝΔ προβαίνει στις ακόλου¬ 
θες ενέργειες σχετικά με τα δικαιολογητικά των υποψηφίων: 

α. Φυλάσσει τα δικαιολογητικά των καταταγέντων μέχρι την ονομα¬ 
σία τους σε Σημαιοφόρους και ακολούθως τα υποβάλλει στο τμήμα Μη¬ 
τρώων της Διευθΰνσεως Προσωπικού του ΓΕΝ. 

β. Επιστρέφει τα δικαιολογητικά των μη καταταγέντων, κατόπιν αι- 
τήσεώς τους, μέσα σε τρεις μήνες. 

Άρθρο 83 

Προσέλευση υποψηφίων γιά Προκαταρτικές και 
Εισαγωγικές Εξετάσεις 

1. Μετά τον έλεγχο των δικαιολογητικών, οι υποψήφιοι των οποίων 
τα δικαιολογητικά βρέθηκαν τελικά εντάξει, προσέρχονται για συμμε¬ 
τοχή στις Προκαταρτικές Εξετάσεις (Υγειονομική εξέταση, αθλητική 
και Ψυχοτεχνική δοκιμασία) και στις εξετάσεις των μαθημάτων εισα¬ 
γωγής, όπως ορίζεται στα επόμενα άρθρα του παρόντος και καθορίζεται 
με λεπτομέρεια στην απόφαση ΥΕΘΑ περί προκήρυξεως του Διαγωνι¬ 
σμού εισαγωγής. 

2. Οι Προκαταρτικές Εξετάσεις και οι εξετάσεις των μαθημάτων Ει¬ 
σαγωγής, εκτελούνται σε οριζόμενο από την προκήρυξη ΥΕΘΑ τόπο και 
χρόνο. Οι υποψήφιοι ΔΣΟ προσέρχονται για να λάβουν μέρος στις Διαδι¬ 
κασίες Εισαγωγής, κατόπιν ανακοινώσεως που αναρτάται μετά το τέ¬ 
λος κάθε εξέτασης στον πίνακα ανακοινώσεων του Γραφείου Ενημέρω¬ 
σης Κοινού του ΓΕΝ και της ΣΝΔ. όπως ορίζεται στα επόμενα άρθρα 
του παρόντος Οργανισμού. 

3. Η σειρά διεξαγωγής των Προκαταρτικών Εξετάσεων και των μα¬ 
θημάτων Εισαγωγής, καθορίζεται στην Προκήρυξη του Διαγωνισμού 
Εισαγωγής. 

Άρθρο 84 

Υγειονομική Εξέταση 

1. Η συγκρότηση της Υγειονομικής Επιτροπής και η Υγειονομική 
εξέταση των υποψηφίων ρυθμίζονται σύμφωνα με τις ισχύουσες διατά¬ 
ξεις «Περί κρίσεως σωματικής ικανότητας των στρατευσίμων των κα- 
τατασσομένων στο στράτευμα, ως και του Στρατιωτικού Προσωπικού 
εν γένει». Με διαταγή ΓΕΝ που εισηγείται η Διεύθυνση Υγειονομικού/ 
ΓΕΝ, έπειτα από σχετικό αίτημα της ΣΝΔ, η ΑΝΥΕ συμπληρώνεται, 
ως απαιτείται, με Υγειονομικούς Αξιωματικούς ως συμβουλευτικά 
μέλη. 

2. Υποψήφιος ο οποίος για οποιοδήποτε λόγο δεν μπόρεσε να προσέλ- 
θει ή να συνεχίσει την Υγειονομική Εξέταση, θεωρείται ακατάλλη¬ 
λος. 

3. Μετά το τέλος της Υγειονομικής Εξέτασης η ΑΝΥΕ συντάσσει 
πρακτικό γνωματεύσεως. το οποίο υποβάλλεται στο .ΓΕΝ, με κοινοποί¬ 
ηση ΣΝΔ. Το πρακτικό αυτό περιλαμβάνει: 

α. Πίνακα των υποψηφίων που κρίθηκαν κατάλληλοι. ' 

β. Πίνακα των υποψηφίων που κρίθηκαν ακατάλληλοι, μαζί με την 
αιτιολογία ακαταλληλότητας για καθέναν από αυτούς. 

Οι πίνακες αυτοί είναι εμπιστευτικοί και δεν ανακοινώνονται. Απο¬ 
κλειστικά και μόνο στον ίδιο τον κρινόμενο ως ακατάλληλο ανακοινώνε¬ 
ται το αιτιολογικό της ακαταλληλότητας. 

4. Με βάση το παραπάνω πρακτικό συντάσσεται από την ΑΝΥΕ πί¬ 
νακας που υπογράφεται από αυτήν και περιλαμβάνει τα ονόματα των 
εξετασθέντων μαζί με τον χαρακτηρισμό «ΚΑΤΑΛΛΗΛΟΣ» ή «ΑΚΑ¬ 
ΤΑΛΛΗΛΟΣ». 

Ο πίνακας αυτός αναρτάται με φροντίδα της ΣΝΔ στους πίνακες ανα¬ 
κοινώσεων του Γραφείου Ενημερώσεως Κοινού του ΓΕΝ και της ΣΝΔ. 

5. Ενστάσεις στη γνωμάτευση της ΑΝΥΕ δεν γίνονται δεκτές. 

6. Υποψήφιοι που κρίνονται ακατάλληλοι από την ΑΝΥΕ αποκλείο¬ 
νται από τις περαιτέρω εξετάσεις. 

Άρθρο 85 
Αθλητική Δοκιμασία 

1. Η Αθλητική Δοκιμασία διεξάγεται ενώπιον της Εξεταστικής Επι¬ 
τροπής των Προκαταρτικών Εξετάσεων, η οποία συγκροτείται με Δια¬ 
ταγή Διοικητού ΣΝΔ, ως ακολούθως: 

α. Πλοίαρχος ή Αντιπλοίαρχος ως Πρόεδρος (Δύναται να ορίζεται ο 
Υποδιοικητής ΣΝΔ, αναλόγως υπηρεσιακών αναγκών). 

β. Αντιπλοίαρχος, ως μέλος (Διατίθεται από άλλη υπηρεσία με 
έγκριση ΓΕΝ). 


γ. Πλωτάρχης ή Υποπλοίαρχος, ως μέλος (Από τους υπηρετούντες 
στη ΣΝΔ). 

δ. Ειδικός Καθηγητής Σωματικής Αγωγής της ΣΝΔ (Κατά κρίση 
ΣΝΔ ο ανωτέρω δύναται να υποβοηθείται στο έργο του, σε συνάρτηση 
με το πλήθος των υποψηφίων, με (ανάλογο αριθμό υπηρετούντων στη 
ΣΝΔ προπονητών). 

ε. Υποπλοίαρχος, ως γραμματέας χωρίς ψήφο (Από τους υπηρετού¬ 
ντες στη ΣΝΔ). 

2. Οι απαιτούμενοι (αξιωματικοί για τη συγκρότηση της επιτροπής 
διατίθενται στη ΣΝΔ με Διαταγή ΓΕΝ, έπειτα από σχετικό αίτημα, πριν 
την έναρξη των Διαδικασιών Εισαγωγής. 

3. Στην περίπτωση κατά την οποία ο αριθμός των υποψηφίων είναι 
μεγάλος, είναι δυνατόν να συγκροτούνται περισσότερες της μιας επιτρο¬ 
πές. 

4. Οι υποψήφιοι δοκιμάζονται κατά την Αθλητική Δοκιμασία στα 
εξής αθλήματα: 

α. Δρόμος 100 μ. Ελάχιστο όριο επιδόσεως 16 δλ. 
β. Δρόμος 800 μ. Ελάχιστο όριο επιδόσεως 3 λ 15 δλ. 
γ. Άλμα σε ύψος με φόρα. Ελάχιστο όριο επιδόσεως 1 μ. 
δ. Άλμα σε μήκος με φόρα. Ελάχιστο όριο επιδόσεως 3,20 μ. 
ε. Ρίψη σφαίρας 7.275 χλγ. με κάθε χέρι. Ελάχιστο όριο μέσου όρου 
ρίψεως (δεξιού και αριστερού) 4.50 μ. 

στ. Ελεύθερη κολύμβηση 50 μ. χωρίς χρονικό όριο. 

Η δοκιμασία για τους δρόμους και την κολύμβηση γίνεται μια φορά, 
για δε τα άλματα και τις ρίψεις, μέχρι τρεις. 

5. Υποψήφιος που δεν πέτυχε τα παραπάνω καθοριζόμενα όρια επι- 
δόσεως θεωρείται αποτυχών και αποκλείεται από τις περαιτέρω εξετά¬ 
σεις. 

6. Υποψήφιος, ο οποίος για οποιοδήποτε λόγο δεν μπόρεσε να προ- 
σέλθει ή να ολοκληρώσει την Αθλητική Δοκιμασία, θεωρείται αποτυ¬ 
χών. 

7. Μετά το τέλος της Αθλητικής Δοκιμασίας συντάσσεται πρακτικό 
το οποίο περιλαμβάνει τους κριθέντες ως επιτυχόντες και τους κριθέντες 
ως αποτυχόντες. Το πρακτικό αυτό υπογράφεται από τα μέλη της ή των 
επιτροπών και υποβάλλεται στη Σχολή. Αντίγραφα του πρακτικού, 
μετά τη θεώρησή του από τον Διοικητή υποβάλλεται στο ΓΕΝ και αναρ- 
τάται με φροντίδα της ΣΝΔ, στους πίνακες ανακοινώσεων του Γραφείου 
Ενημερώσεως Κοινού του ΓΕΝ και της ΣΝΔ. 

8. Ενστάσεις κατά των αποτελεσμάτων της Αθλητικής Δοκιμασίας 
δεν γίνονται δεκτές. 

Άρθρο 86 

Ψυχοτεχνική Δοκιμασία 

1. Η Ψυχοτεχνική Δοκιμασία διεξάγεται ενώπιον της Εξεταστικής 
Επιτροπής των Προκαταρκτικών Είξετάσεων, η οποία συγκροτείται με 
Διαταγή Διοικητού ΣΝΔ, ως ακολούθως: 

α. Πλοίαρχος ή Αντιπλοίαρχος ως Πρόεδρος (δύναται να ορίζεται ο 
Υποδιοικητής ΣΝΔ, αναλόγως υπηρεσιακών αναγκών). 

β. Αντιπλοίαρχος ως μέλος (διατίθεται από άλλη υπηρεσία με 
έγκριση ΓΕΝ). 

Γ. Κατάλληλος Ανώτερος Αξιωματικός ειδικευμένος σε θέμα επιλο¬ 
γής προσωπικού. 

δ. Κατάλληλος Υγειονομικός Αξιωματικός ειδικότητας Ψυχιάτρου ή 
και νευρολόγου που διατίθεται στη ΣΝΔ από το ΓΕΝ. 

ε. Πλωτάρχης ή Υποπλοίαρχος ως μέλος (από τους υπηρετούντες 
στη ΣΝΔ). 

στ. Υποπλοίαρχος ως γραμματέας, χωρίς ψήφο, (από τους υπηρε¬ 
τούντες στη ΣΝΔ). 

2. Οι απαιτούμενοι Αξιωματικοί για τη συγκρότηση της επιτροπής 
διατίθενται στη ΣΝΔ με Διαταγή ΓΕΝ, έπειτα από σχετικό αίτημα πριν 
την έναρξη των Διαδικασιών Εισαγωγής. 

3. Στην περίπτωση κατά την οποία ο αριθμός των υποψηφίων είναι 
μεγάλος, είναι δυνατόν να συγκροτούνται περισσότερες της μιας επιτρο¬ 
πές. 

4. Η ψυχοτεχνική δοκιμασία διενεργείται σύμφωνα με τις ισχύουσες 
διαταγές των αρμοδίων Διευθύνσεων ΓΕΝ και ΓΕΕΘΑ «Περί Ψυχοτε¬ 
χνικής Επιλογής των υποψηφίων μαθητών των Παραγωγικών Σχολών 
του Π.Ν.». Εφόσον διεξάγεται στην Ψυχοτεχνική Δοκιμασία και γραπτή 
εξέταση απαγορεύεται κάθε συνεργασία μεταξύ των υποψηφίων, η ανα¬ 
γραφή του ονόματος τους ή άλλων σημείων αναγνωρίσεως, εκτός του 

ορισμένου χώρου κάτω από το αδιαφανές κάλυμμα του εντύπου επί του 
οποίου διαγωνίζεται ο υποψήφιος. 

Κάθε παράβαση με σκοπό την δολίευση των εξετάσεων που διαπι¬ 
στώνει η επιτροπή Ψυχοτεχνικής Δοκιμασίας, συνεπάγεται τον απο¬ 
κλεισμό του υποψηφίου από την περαιτέρω εξέταση και τον χαρακτηρι¬ 
σμό του ως αποτυχόντος. Τα ανωτέρω γνωρίζονται στους υποψηφίους 
από την επιτροπή πριν από την έναρξη της γραπτής Δοκιμασίας. 

5. Υποψήφιοι που κρίθηκαν αποτυχόντες στην Ψυχοτεχνική Δοκιμα¬ 
σία αποκλείονται από τις περαιτέρω εξετάσεις. 

6. Υποψήφιος, ο οποίος για οποιοδήποτε λόγο δεν μπόρεσε να προ- 
σέλθει ή να συνεχίσει την Ψυχοτεχνική Δοκιμασία, θεωρείται αποτυ- 
χών. 

7. Μετά το τέλος της Ψυχοτεχνικής Δοκιμασίας συντάσσεται πρα¬ 
κτικό το οποίο περιλαμβάνει τους κριθέντες ως επιτυχόντες και ως απο¬ 
τυχόντες. Το πρακτικό αυτό υπογράφεται από τα μέλη της ή των επι¬ 
τροπών και υποβάλλεται στη Σχολή. Αντίγραφο του πρακτικού, μετά τη 
θεώρησή τους από τον Διοικητή, υποβάλλονται στο ΓΕΝ και με φρο¬ 
ντίδα της ΣΝΔ αναρτώνται στους πίνακες ανακοινώσεων του Γραφείου 
Ενημερώσεως Κοινού του ΓΕΝ και της ΣΝΔ. 

8. Ενστάσεις κατά των αποτελεσμάτων της Ψυχοτεχνικής Δοκιμα¬ 
σίας δεν γίνονται δεκτές. 

9. Τα έντυπα της Ψυχοτεχνικής Δοκιμασίας που χρησιμοποιήθηκαν 
από τους υποψηφίους, καταστρέφονται από την Επιτροπή, η οποία συ¬ 
ντάσσει για το σκοπό αυτό και σχετικό πρωτόκολλο. 

Άρθρο 87 

Εξετάσεις των μαθημάτων Εισαγωγής/Βάση επιτυχίας 

1. Τα μαθήματα των Εξετάσεων Εισαγωγής είναι τα εξής: 
α. Έκθεση Ιδεών 

β. Δημοσία Οικονομία 

,γ. Στοιχεία Αστικού και Εμπορικού Δικαίου 
δ. Αγγλικά 

ε. Προαιρετικές Ξένες Γλώσσες 

2. Το Ανώτατο Όριο^Βαθμολογίας (ΑΟΒ) των υποχρεωτικών μαθη¬ 
μάτων παραπάνω υποπαραγράφων ,1α μέχρι 1δ. είναι το διακόσια 
( 200 ). 

3. Προαιρετικά μπορεί ο υποψήφιος ΔΣΟ, κατόπιν αιτήσεως που 
υποβάλλει στον Πρόεδρο της Εξεταστικής Επιτροπής πριν από την 
έναρξη των Εξετάσεων, να εξετασθεί σε μία ακόμα από τις ξένες γλώσ¬ 
σες Γαλλική ή Γερμανική, των οποίων ΑΟΒ είναι το πενήντα (50). 

4. Για να θεωρηθεί επιτυχών ο υποψήφιος θα πρέπει να λάβει τουλά¬ 
χιστον τα 5/10 του ΑΟΒ του μαθήματος παραπάνω παραγράφου Ια 
καθώς και τα 6/10 του αθροίσματος του ΑΟΒ του συνόλου των υπο- 
χρεωτικώς εξεταζομένων μαθημάτων, ήτοι βαθμολογία τουλάχιστον 
480. Η βαθμολογία της προαιρετικής ξένης γλώσσας δεν συνυπολογί¬ 
ζεται στο άθροισμα αυτό, αλλά προσμετράται επιπλέον κατά τον υπολο¬ 
γισμό της σειράς επιτυχίας μόνον εφόσον είναι μεγαλύτερη των 3/4 του 
προβλεπομένου ΑΟΒ, ήτοι μεγαλύτερη του 37,5. 

5. Ο αριθμός των θεμάτων και το ΑΟΒ κάθε θέματος, σε καθένα από 
τα εξεταζόμενα μαθήματα είναι τα εξής: 

α. Έκθεση Ιδεών. 

Δίνεται ένα (1) θέμα με ΑΟΒ 200. 
β. Δημοσία Οικονομία 

Δίνονται τρία (3) ζητήματα, τα οποία έχουν ΑΟΒ αντίστοιχα 100, 
60 και 40. Σύνολο 200. 

γ. Στοιχεία Αστικού και Εμπορικού Δικαίου. 

Δίνονται τρία (3) ζητήματα, τα οποία έχουν ΑΟΒ αντίστοιχα 100, 
60 και 40. Σύνολο 200. 
δ. Αγγλικά 

(1) Προφορικά (ΑΟΒ 70) 

Ανάγνωση και συνδιάλεξη με τα μέλη της Εξεταστικής Επιτροπής. 

(2) Γραπτά (ΑΟΒ 130) 

(α) Δίνεται γραπτό Αγγλικό κείμενο (30-40 σειρών) κατά προτίμηση 
Οικονομικού αντικειμένου. Οι υποψήφιοι καλούνται να συντάξουν περί¬ 
ληψη του δοθέντος κειμένου, εκτάσεως ίσης περίπου με το 1 /3 αυτού 
(ΑΟΒ 50) και να απαντήσουν σε 10-15 ερωτήσεις επί του κειμένου από 
τις οποίες αποδεικνύεται ότι κατανόησαν το κείμενο (ΑΟΒ 30). 

(β) Καλούνται να συντάξουν Έκθεση εκτάσεως 120-180 λέξεων επί 
θέματος κατά προτίμηση οικονομικού (ΑΟΒ 50). 


ε. Προαιρετικές Ξένες Γλώσσες. 

Η εξέταση διεξάγεται κατά τον ίδιο τρόπο όπως και για τα Αγγλικά. 

6. Η εξεταστέα ύλη σε καθένα από τα παραπάνω μαθήματα περιλαμ¬ 
βάνεται αναλυτικά στην Προκήρυξη του ,Διαγωνισμού Επιλογής (Άρ¬ 
θρο 79). 

7. Η εξέταση των μαθημάτων της παραγράφου 1 γίνεται γραπτώς 
εκτός από τα μαθήματα των Αγγλικών και Προαιρετικών Ξένων Γλωσ¬ 
σών τα οποία εξετάζονται και προφορικά. 

Άρθρο 88 

Διεξαγωγή των Εξετάσεων 

1. Μετά την ανακοίνωση των αποτελεσμάτων της Ψυχοτεχνικής Δο¬ 
κιμασίας, η ΣΝΔ καλεί με ανακοίνωσή της τους υποψηφίους που κρίθη¬ 
καν κατάλληλοι να προσέλθουν για να υποβληθούν στις Εξετάσεις των 
Μαθημάτων. Η σχετική ανακοίνωση αναρτάται στους πίνακες ανακοι¬ 
νώσεων του Γραφείου Ενημερώσεως Κοινού του ΓΕΝ και της ΣΝΔ. Οι 
Εξετάσεις των Μαθημάτων διενεργούνται στη ΣΝΔ σε ημερομηνίες 
μέσα στην περίοδο που καθορίζεται στην προκήρυξη του Διαγωνισμού 
Επιλογής. 

2. Για τη διενέργεια των Εξετάσεων των Μαθημάτων Εισαγωγής 
συγκροτούνται με Διαταγή Διοικητού, οι κατωτέρω Επιτροπές: 

α. Επιτροπή Επιβλέψεως 

Η Επιτροπή Επιβλέψεως συγκροτείται με Διαταγή Διοικητού και 
αποτελείται από ένα Πλοίαρχο ή Αντιπλοίαρχο ως Πρόεδρο και δύο ή 
περισσότερους Αξιωματικούς ως μέλη. 

Ο αριθμός των μελών εξαρτάται από τον αριθμό των υποψηφίων και 
των αιθουσών εξετάσεων που χρησιμοποιούνται, ώστε να εξασφαλίζεται 
ότι θα υπάρχουν τουλάχιστον δύο μέλη σε κάθε μία αίθουσα εξετάσεων. 

β. Εξεταστική Επιτροπή 

Η Εξεταστική Επιτροπή συγκροτείται με Διαταγή Διοικητού και 
αποτελείται από: 

(1) Ένα Πλοίαρχο ή Αντιπλοίαρχο ως Πρόεδρο. 

(2) Έναν ανώτερο Αξιωματικό, ως μέλος. 

(3) Τον Εξεταστή Καθηγητή κάθε μαθήματος. Αυτός επιλέγεται, 
είτε από Τακτικούς ή Έκτακτους Εντεταλμένους Μόνιμους Καθηγητές 
ή Ειδικούς Επιστήμονες της ΣΝΔ, είτε από μέλη του ΔΕΠ των βαθμι¬ 
δών του Καθηγητή ή Αναπληρωτή Καθηγητή ή του Επίκουρου Καθη¬ 
γητή άλλων ΑΕΙ της Χώρας, είτε μέλος από κατάλληλους οινώτερους ή 
ανώτατους Αξιωματικούς, ειδικά για τα μαθήματα των Αγγλικών και 
των Προαιρετικών Ξένων Γλωσσών ορίζεται ως Εξεταστής ένας από 
τους Ειδικούς Καθηγητές Αγγλικών στη ΣΝΔ. 

Με την ίδια διαταγή ορίζεται ως Γραμματέας, χωρίς δικαίωμα ψή¬ 
φου, ένας Πλωτάρχης ή Υποπλοίαρχος, όπως επίσης και ανά ένας ανα¬ 
πληρωματικός Εξεταστής Καθηγητής για κάθε μάθημα και ο οποίος 
αναπληρώνει, σε περίπτωση κωλύματος, τον τακτικό Εξεταστή Καθη¬ 
γητή- 

3. Την ημέρα των εξετάσεων κάθε μαθήματος: 

α. Η Επιτροπή Επιβλέψεως 

(1) Συγκεντρώνει τους υποψηφίους που προσήλθαν την καθορισθείσα 

μέρα και ώρα και μετά τον έλεγχο της ταυτότητάς τους ή άλλου αποδει¬ 
κτικού-στοιχείου, τους εισάγει στις αίθουσες των εξετάσεων, όπου με 
κλήρωση ορίζεται η θέση του καθενός. Φ 

Μετά από αυτά κλείνει τις πόρτες και απαγορεύει την είσοδο σε όλους 
εκτός από τα μέλη της Εξεταστικής Επιτροπής και τον Διοικητή. Τα 
μέλη της επιτροπής είναι υποχρεωμένα να παραμείνουν στις αίθουσες 
εξετάσεων μέχρι την παράδοση των γραπτών από το σύνολο των δια- 
γωνιζομένων. 

(2) Χορηγεί στους υποψηφίους την απαραίτητη γραφική ύλη καθώς 
και τετρασέλιδη κόλλα διαγωνισμού, η οποία φέρει στην πάνω δεξιά 
γωνία της πρώτης σελίδας διπλό αδιαφανές επικάλυμμα με το οποίο οι 
υποψήφιοι πρέπει να καλύψουν το ονοματεπώνυμό τους όταν παραδί¬ 
δουν το γραπτό σε μέλος της Επιτροπής Επιβλέψεως, και στον πάνω 
αριστερό χώρο τη σφραγίδα της Σχολής, τις μονογραφές των μελών της 
Επιτροπής Επιβλέψεως και την ειδική σφραγίδα για αναγραφή της 
βαθμολογίας της Εξεταστικής Επιτροπής. Δίνει οδηγίες στους υποψη¬ 
φίους να γράψουν, κάτω από τη σφραγίδα, το εξεταζόμενο μάθημα, την 
ημερομηνία και τα θέματα, ενώ απαγορεύεται να γραφεί οτιδήποτε 
άλλο που είναι δυνατόν να θεωρηθεί σαν χαρακτηριστικό για την ανα¬ 
γνώριση του γραπτού. 

(3) Παίρνει κάθε αναγκαίο μέτρο για τη διασφάλιση αδιάβλητου των 
εξετάσεων. 

(4) Μεριμνά για την αναγνώριση και την τήρηση των απαγορευτι¬ 
κών διατάξεων οι οποίες αφορούν στους Υποψηφίους, όπως αυτές ανα¬ 
γράφονται στο άρθρο 89 του παρόντος Οργανισμού. 

(5) Δεν απομακρύνεται από τις αίθουσες εξετάσεων μέχρι το τέλος 
των εξετάσεων, συνεργάζεται με την Εξεταστική Επιτροπή η οποία επί¬ 
σης παρευρίσκεται στις αίθουσες και ενημερώνει τον Πρόεδρο της τελευ¬ 
ταίου; για κάθε διαπιστούμενη οινωμοιλία. 

(6) Ελέγχει το γραπτό καθενός υποψηφίου που τελειώνει την εξέταση 
αν το ονοματεπώνυμο και τα λοιπά στοιχεία του είναι σωστά γραμμένα 
πάνω στην κόλλα όπως είναι στο δελτίο ταυτότητάς του και ακολούθως 
του δίνει εντολή να επικαλύψει κολλώντας περιφερειακά το αδιαφανές 
επικάλυμμα και παραλαμβάνει το γραπτό. 

Αυτό μονογράφεται από όλα τα μέλη της Επιτροπής Επιβλέψεως 
αμέσως μετά την τελευταία γραμμένη σειρά. 

(7) Μετά από αυτή τη διαδικασία παραδίδει τα γραπτά στην Εξετα¬ 
στική Επιτροπή. 

β. Η Εξεταστική Επιτροπή 

(1) Ορίζει από την ύλη του εξεταστέου μαθήματος τέσσερις (4) ομά¬ 
δες θεμάτων. Ειδικά για το μάθημα της Εκθέσεως Ιδεών ορίζει τέσσερα 
(4) θέματα. Τα θέματα αυτά διατυπώνονται κατά τρόπο σαφή, που δεν 
αφήνει καμμιά αμφιβολία στους υποψηφίους. 

Μετά τον ορισμό των θεμάτων, η επιτροπή, αφού τα υπογράψει, τα 
βάζει σε χωριστούς φακέλλους οι οποίοι κλείνονται. σφραγίζονται και 
μονογράφονται από αυτή. 

(2) Βάζει τους φακέλλους των θεμάτων στην ειδική κληρωτίδα που 
υπάρχει γι’ αυτό το σκοπό και την μεταφέρει σε μία από τις αίθουσες 
εξετάσεων. 

(3) Επιλέγει με κλήρο έναν υποψήφιο, ο οποίος εξάγει από την κλη¬ 
ρωτίδα ένα κλήρο, που αντιστοιχεί σε μία ομάδα θεμάτων. Ο Πρόεδρος 
της Επιτροπής μονογράφει την ομάδα θεμάτων που κληρώθηκε και με¬ 
ριμνά για την σύγχρονη υπαγόρευσή τους στους υποψηφίους που βρί¬ 
σκονται στις διάφορες αίθουσες. 

(4) Παρέχει μέσω του Εξεταστή Καθηγητή τις αναγκαίες επεξηγή¬ 
σεις στους υποψηφίους επί των θεμάτων και γνωρίζει σ αυτούς τον δια¬ 
τιθέμενο χρόνο για την ανάπτυξή τους, και ο οποίος δεν μπορεί να υπερ¬ 
βαίνει τις πέντε (5) ώρες. 

(5) Παραλαμβάνει από την Επιτροπή Επιβλέψεως τα γραπτά. Ει¬ 
δικά προκειμένου περί του μαθήματος των πιένων Γλωσσών, την γρα¬ 
πτή εξέταση ακολουθεί προφορική εξέταση των υποψηφίων. 

Η τελευταία διεξάγεται ενώπιον της Εξεταστικής Επιτροπής σε ώρα 
που καθορίζεται από αυτήν. 

(6) Ύστερα από τα παραπάνω αρχίζει η διόρθωση των γραπτών από 
τα μέλη της Εξεταστικής Επιτροπής. Η διόρθωση γίνεται στη ΣΝΔ, 
απαγορευομένης αυστηρώς της μεταφοράς γραπτού ή γραπτών εκτός 
της Σχολής. 

(7) Ή διόρθωση των γραπτών γίνεται από τον εξεταστή Καθηγητή, ο 
οποίος αναγράφει με κόκκινο μελάνι επάνω στο γραπτό, στην ειδική 
στήλη της σφραγίδας, τη βαθμολογία κατά θέμα και τη συνολική βαθ¬ 
μολογία σε ακέραιο βαθμό. Ακολούθως βαθμολογούν κατά τον ίδιο 
τρόπο ο Πρόεδρος και το άλλο μέλος της Επιτροπής. Όλοι μονογρά- 
φουν τις αντίστοιχες στήλες της σφραγίδας. Ο γραμματέας της Επιτρο¬ 
πής αθροίζει και αναγράφει το γενικό άθροισμα, εξάγει δε στη συνέχεια 
και αναγράφει αριθμητικώς (και ολογράφως) τον μέσο όρο (ήτοι το άρ- 
θροισμα δια 3), ο οποίος και αποτελεί την τελική βαθμολογία του γρα¬ 
πτού. 

. (8) Η αποσφράγιση των γραπτών γίνεται από την Εξεταστική Επι¬ 
τροπή, η οποία συνεδριάζουσα την καθορισθείσα ημέρα και ώρα, απο¬ 
σφραγίζει τα γραπτά ενώπιον των υποψηφίων ανακοινώνουσα συγχρό¬ 
νως τη βαθμολογία την οποία πήρε κάθε υποψήφιος. Ακολούθως συ¬ 
ντάσσει πρωτόκολλο το οποίο υπογράφεται από τα μέλη της και υπο¬ 
βάλλεται στη Σχολή μαζί με τα γραπτά των υποψηφίων. 

Ειδικά προκειμένου περί του μαθήματος των τ,ένων Γλωσσών συ- 
ντάσσεται Ειδικό Πρωτόκολλο, στο οποίο λαμβάνεται υπόψη και η προ¬ 
φορική βαθμολογία που πήραν οι υποψήφιοι. Μετά από θεώρηση από 
τον Διοικητή, αντίγραφα των πρωτοκόλλων αυτών αναρτώνται με φρο¬ 
ντίδα της ΣΝΔ, στους πίνακες ανακοινώσεων του Γραφείου Ενημερώ- 
σεως Κοινού του ΓΕΝ κι της ΣΝΔ. 

(9) Τα γραπτά των υποψηφίων φυλάγονται στη ΣΝΔ για ένα εξά¬ 
μηνο, μετά την παρέλευση του οποίου καταστρέφονται. 


Άρθρο 89 , 

Απαγορευτικές διατάξεις για τους 
υποψηφίους 

1. Απαγορεύεται στους εξεταζόμενους υποψήφιους η αλληλοβοήθεια, 
η χρήση βοηθημάτων και οργάνων άλλων από αυτά που επιτρέπονται 
από την Εξεταστική Επιτροπή. Επίσης απαγορεύεται η έξοδος από την 
αίθουσα εξετάσεων πριν από την παράδοση του γραπτού, οποιαδήποτε 
συνεννόηση με οποιοδήποτε πρόσωπο μέσα ή έξω από την αίθουσα και 
γενικά η αντιγραφή. 

Επίσης απαγορεύεται στους υποψηφίους οποιαδήποτε ερώτηση στον 
Καθηγητή ή τα μέλη των Επιτροπών μετά την υπαγόρευση και επεξή¬ 
γηση των θεμάτων, η αναγραφή του ονόματος τους σε άλλη θέση εκτός 
της καθορισμένης κάτω από το αδιαφανές επικάλυμμα ως και η ανα¬ 
γραφή στην κόλλα των εξετάσεων κάθε σημείου, αριθμού ή λέξεων που 
μπορούν να θεωρηθούν σαν χαρακτηριστικά για την αναγνώριση του 
γραπτού. 

2. Κάθε παράβαση των ανωτέρω διατάξεων, καθώς και κάθε άλλη 
ενέργεια με σκοπό την δολίευση των εξετάσεων εκ μέρους κάποιου υπο¬ 
ψηφίου, συνεπάγεται τον αποκλεισμό του από τις εξετάσεις του μαθήμα¬ 
τος αυτού στο οποίο και βαθμολογείται με μηδέν. 

Άρθρο 90 

Αποκλεισμένοι υποψήφιοι των Διαδικασιών Εισαγωγής 

Εκτός από τους υποψηφίους που αποκλείονται σύμφωνα με τα άρθρα 
82, 84, 85 και 86 του παρόντος Οργανισμού, αποκλείονται επίσης οι 
υποψήφιοι που δεν προσέρχονται τις ημέρες και ώρες που ορίσθηκαν για 
να υποβληθούν στην Υγειονομική Εξέταση, την Αθλητική και Ψυχοτε¬ 
χνική Δοκιμασία, και σε κάθε μάθημα Εισαγωγής. 

Άρθρο 91 

Σειρά επιτυχίας - Επικύρωση Πινάκων Επιτυχίας 

1. Η σειρά επιτυχίας καθορίζεται από το άθροισμα της βαθμολογίας 
την οποία πήρε ο υποψήφιος στο σύνολο των εξετασθέντων υποχρεωτι¬ 
κών και προαιρετικών μαθημάτων στήν οποία προστίθεται και ο βαθμός 
του Πτυχίου του πολλαπλασιαζόμενος επί συντελεστή είκοσι (20). 

2. Μετά την έκδοση των αποτελεσμάτων όλων των εξετασθέντων, 

μαθημάτων, η ΣΝΔ με βάση αυτά που προβλέπονται στην παράγραφο 3 
του άρθρου 86 του παρόντος Οργανισμού, συντάσσει τους εξής τρεις πί¬ 
νακες: ' 

α. Πίνακα «ΕΙΣΑΓΟΜΕΝΩΝ» κατά σειράν επιτυχίας, με αναλυτική 
κατά μάθημα βαθμολογία και συνολική βαθμολογία μαθημάτων. Στον 
πίνακα αυτόν περιλαμβάνονται μόνον τόσοι από τους επιτυχόντες όσοι 
καλύπτουν τον αριθμό που καθορίζεται στην προκήρυξη του διαγωνι¬ 
σμού κατατάξεως. 

β. Πίνακα «ΕΠΙΛΑΧΟΝΤΩΝ» κατά σειράν επιτυχίας, με την κατά 
μάθημα βαθμολογία και συνολική βαθμολογία. 

γ. Πίνακα «ΑΠΟΤΥΧΟΝΤΩΝ» με συνολική βαθμολογία του καθε¬ 
νός. 

3. Η σειρά επιτυχίας των υποψηφίων που πήραν την ίδια συνολική 
βαθμολογία καθορίζεται με βάση την βαθμολογία του πτυχίου. Σε περί¬ 
πτωση νέας ισοβαθμίας η σειρά επιτυχίας καθορίζεται με βάση την βαθ¬ 
μολογία που έλαβαν σε καθένα από τα μαθήματα και με την σειρά που 
αναφέρονται στην παράγραφο 1 του άρθρου 87 του παρόντος Οργανι¬ 
σμού. 

4. Οι πίνακες της ανωτέρω παραγράφου 2 επικυρώνονται από τον Α/ 
ΓΕΝ και μετά από την επικύρωση επιστρέφονται στη ΣΝΔ. Αντίγραφα 
των επικυρωθέντων πινάκων αναρτώνται στους πίνακες ανακοινώσεων 
του Γραφείου Ενημερώσεως Κοινού του ΓΕΝ και της ΣΝΔ. 

5. Αμέσως μετά την επικύρωση των πινάκων προκαλείται απόφαση 
ΥΕΘΑ, η οποία δημοσιεύεται στην Εφημερίδα της Κυβερνήσεως, κατα¬ 
τάξεως των εισαγομένων στην ΣΝΔ. 

Άρθρο 92 

Κατάταξη - Προπαίδευση - Ορκωμοσία 

1. Μετά τη δημοσίευση της απόφασης Υ.ΕΘ.Α. της παραγράφου 5 
του άρθρου 91, ο Διοικητής καλεί με ανακοίνωσή του τους εισαγόμε- 
νους να παρουσιαστούν στη ΣΝΔ προς κατάταξη σε ημέρα και ώρα που 
ορίζεται στην ανακοίνωση. Αυτή αναρτάται στους πίνακες ανακοινώ- 

σεων του Γραφείου Ενημερώσεως Κοινού του ΓΕΝ χαι της Σχολής και 
γνωστοποιείται με τα μέσα μαζικής ενημερώσεως με μέριμνα ΓΕΝ/ 
ΓΔΗΣ. 

2. Όσοι από τους κληθέντες δεν παρουσιάζονται την ημέρα που ορί¬ 
ζεται ή το αργότερο σε 10 ημέρες σε περίπτωση υπάρξεως ανώτερης 
βίας, η οποία βεβαιώνεται αρμοδίως, διαγράφονται με απόφαση 
Τ.ΕΘ.Α. μετά εισήγηση της Σχολής προς το ΓΕΝ. Η απόφαση δημο¬ 
σιεύεται στην Εφημερίδα της Κυβερνήσεως. 

3. Αυτοί που κατατάσσονται στη Σχολή υπόκεινται στους κανονι¬ 
σμούς της και παρακολουθούν πρόγραμμα εκπαιδεύσεως της Σχολής σε 
θέματα Ναυτικής και Στρατιωτικής αγωγής για περίοδο 10-15 ημε¬ 
ρών προς της ενάρξεως του κυρίως εκπαιδευτικού έτους. 

4. Οι καταταγέντες, μετά το πέρας της προπαιδεύσεως, σε ημέρα 
που καθορίζεται από τον Διοικητή, δίνουν σε ειδική τελετή τον προβλε- 
πόμενο όρκο, συντασσομένων και σχετικών πρωτοκόλλων, όπως και 
για τους Ν. Δοκίμους. 

5. Άρνηση ΔΣΟ να ορκισθεί, ισοδυναμεί με παραίτησή του από τη 
Σχολή. 

6. Από της ορκωμοσίας τους, οι ΔΣΟ υπάγονται στις διατάξεις του 
Στρατιωτικού Ποινικού Κώδικα. 

7. Η σειρά αρχαιότητας αυτών που κατατάσσονται στη Σχολή, είναι 
η μεταξύ τους σειρά επιτυχίας. 

8. Οι ΔΣΟ θεωρούνται νεώτεροι της εκάστοτε Διοικούσας τάξεως 
των Ν. Δοκίμων. 

Άρθρο 93 

Οικονομικές και λοιπές υποχρεώσεις 

Οι ΔΣΟ υποχρεούνται: 

α. Στην καταβολή των εξόδων για κατασκευή στολών εξόδου (Αξιω¬ 
ματικών) και των ειδών που είναι αναγκαία για την σύνθεση αυτών (πη- 
λίκιο, γάντια, πουκάμισο κ.λπ.). 

β. Στην καταβολή όλων των εξόδων για την (αντιμετώπιση τυχόν 
φθορών και ζημιών σε είδη του Δημοσίου που θα προξενηθούν από αυ¬ 
τούς. 

γ. Στην καταβολή της αξίας τεχνητών οδόντων, όσες φορές ήθελε 
παρουσιαστεί τέτοια ανάγκη. 

δ. Στην καταβολή της αξίας ορισμένων ατομικών ειδών εξαρτισμού. 

ε. Στην καταβολή των εξόδων στα οποία υποβλήθηκε το Π.Ν. κατά 
τον χρόνο φοίτησης στη Σχολή, σε περίπτωση παραιτήσεως ή απολύ- 
σεώς τους. Της καταβολής εξαιρούνται οι απολυόμενοι ΔΣΟ για λόγους 
υγείας κατόπιν αποφάσεως της ΑΝΤΕ. 

Άρθρο 94 

Εκπαιδευτικές Περίοδοι 

1. Η φοίτηση των ΔΣΟ διαρκεί δέκα τρεις (13) περίπου μήνες και πε¬ 
ριλαμβάνει τρεις (3) εκπαιδευτικές περιόδους, την Χειμερινή, την Θε¬ 
ρινή και την Περίοδο Εφαρμογής. 

2. Η Χειμερινή περίοδος η οποία διαιρείται σε δύο τετράμηνα, αρχίζει 
μέσα στο δεύτερο δεκαπενθήμερο του μηνός Σεπτεμβρίου και λήγει 
μέσα στο πρώτο δεκαπενθήμερο του μηνός Ιουνίου. Κατ’ αυτήν οι ΔΣΟ 
εκπαιδεύονται στη ΣΝΔ σε Θεωρητικά και Πρακτικά μαθήματα. 

3. Η θερινή περίοδος αρχίζει μέσα στο δεύτερο δεκαπενθήμερο του 
μηνός Ιουνίου και λήγει μέσα στο πρώτο δεκαπενθήμερο του μηνός Σε¬ 
πτεμβρίου. Κατ’ αυτήν οι ΔΣΟ επιβαίνουν εκπαιδευτικού πλοίου και 
συμμετέχουν στο ΘΕΠ των Ν. Δοκίμων. 

4. Η Περίοδος Εφαρμογής αρχίζει μετά το τέλος της Θερινής Περιό¬ 
δου και διαρκεί έναν (1) μήνα. Κατ’ αυτή οι ΔΣΟ αποσπώνται στο Κέ¬ 
ντρο Εφοδιασμού Ναυτικού (ΚΕΦΝ). 

5. Κατά το διάστημα της αποσπάσεώς τους στο ΚΕΦΝ υπάγονται 
διοικητικά και πειθαρχικά στον Διοικητή ΚΕΦΝ. 

6. Οι λεπτομέρειες της εκπαιδεύσεως και των τριών «Περιόδων» κα¬ 
θορίζονται στους Κανονισμούς Εκπαιδεύσεως του Σχολείου. 

Άρθρο 95 

Χειμερινή Περίοδος Εκπαιδεύσεως 

1. Τα διδασκόμενα στους ΔΣΟ μαθήματα κατά τη Χειμερινή Περίοδο 
όπως και το ΑΟΒ του κάθε μαθήματος αναφέρονται στον Κανονισμό 
Εκπαιδεύσεως Χειμερινής Περιόδου. 

2. Τα οινωτέρω μαθήματα διδάσκονται από: 


α) Μέλη του Διδακτικού Προσωπικού της ΣΝΔ. 

β) Κατάλληλους Αξιωματικούς ΠΝ εν ενεργεία ή εν αποστρατεία και 
οι οποίοι διορίζονται με ωριαία αντιμισθία, και 

γ) Κατάλληλους δημόσιους λειτουργούς ή ιδιώτες, οι οποίοι έχουν 
τουλάχιστον τα προσόντα που προβλέπονται από τον παρόντα Οργανι¬ 
σμό για τους Ειδικούς Επιστήμονες (άρθρο 17 παράγραφος 5) και οι 
οποίοι επίσης διορίζονται με ωριαία αντιμισθία. 

3. Οι προϋποθέσεις επιτυχίας κατά τη Χειμερινή περίοδο είναι ίδιες 
με αυτές των Ν. Δοκίμων και που προβλέπονται στο άρθρο 45 του πα¬ 
ρόντος Οργανισμού. 

Άρθρο 96 

θερινή Περίοδος Εκπαιδεύσεως 

1. Τα διδασκόμενα στους ΔΣΟ μαθήματα κατά τη θερινή Περίοδο 
όπως και το ΑΟΒ του κάθε μαθήματος αναφέρονται στον Κανονισμό 
Εκπαιδεύσεως θερινής Περιόδου. 

2. Οι προϋποθέσεις επιτυχίας κατά τη θερινή Περίοδο είναι οι ίδιες 
με αυτές των Ν. Δοκίμων και που προβλέπονται στο άρθρο 46 του πα¬ 
ρόντος Οργανισμού. 

Άρθρο 97 

Περίοδος Εφαρμογής 

1. Τα διδασκόμενα μαθήματα κατά την Περίοδο Εφαρμογής όπως 
και το ΑΟΒ του κάθε ενός μαθήματος αναφέρονται στον Κανονισμό Εκ- 
παιδεύσεως Περιόδου Εφαρμογής. 

2. Κατά την περίοδο αυτή καθήκοντα Διευθυντή Σπουδών για του 
ΔΣΟ εκτελεί ο Ειδικός Επιτελής ΚΕΦΝ. 

3. Τα μαθήματα της περιόδου αυτής εξετάζονται γραπτά ή προφο¬ 
ρικά, ανάλογα με την φύση του κάθε μαθήματος, από επιτροπή η οποία 
αποτελείται από τον Ειδικό Επιτελή ΚΕΦΝ, τον Αξιωματικό Επιτη¬ 
ρητή του ΚΕΦΝ και τον Αξιωματικό που διδάσκει το μάθημα. 

4. Για καθένα από τα μαθήματα της περιόδου αυτής συντάσσεται 
πρωτόκολλο βαθμολογίας που κοινοποιείται στους ΔΣΟ. 

Όλα τα πρωτόκολλα διαβιβάζονται στην ΣΝΔ, όπου ο Διευθυντής 
Σπουδών αυτής συμπληρώνει τον συνολικό πίνακα βαθμολογίας της πε¬ 
ριόδου αυτής. 

5. Για να θεωρηθεί επιτυχών ο ΔΣΟ κατά την περίοδο Εφαρμογής θα 
πρέπει να έχει συγκεντρώσει τουλάχιστον τα 5/10 του ΑΟΒ του συνό¬ 
λου των μαθημάτων της περιόδου αυτής. 

Άρθρο 98 

Στρατιωτικά και Ναυτικά Προσόντα - Βαθμολογία αυτών 

1. Ισχύουν και για τους ΔΣΟ αυτά που προβλέπονται για τους Ν. Δο¬ 
κίμους στο άρθρο 56 του παρόντος Οργανισμού. 

2. Επιπλέον για τους ΔΣΟ προβλέπεται και βαθμολογία Στρατιωτι¬ 
κών Προσόντων κατά την Περίοδο Εφαρμογής. Για την εξαγωγή της 
βαθμολογίας αυτής βαθμολογούν ο Διοικητής ΣΝΔ, ο Διοικητής 
ΚΕΦΝ, και ο Επιτηρητής της τάξης των ΔΣΟ στην ΣΝΔ. 

3. Η τελική βαθμολογία Στρατιωτικών Προσόντων για τους ΔΣΟ 
εξάγεται από τον τύπο: 

Α+Β+θ+Ε 

Σ —- όπου 

4 

Α: Η βαθμολογία Στρατιωτικών Προσόντων του Α' τετραμήνου. 

Β: Η βαθμολογία Στρατιωτικών Προσόντων του Β’ τετραμήνου. 

θ: Η βαθμολογία Στρατιωτικών Προσόντων της θερινής Περιόδου. 

Ε: Η βαθμολογία Στρατιωτικών Προσόντων της Περιόδου Εφαρμο- 

ϊή?· 

4. Η τελική βαθμολογία Ναυτικών Προσόντων για τους ΔΣΟ εξάγε¬ 
ται από τον τύπο: 

Α + Β + θ 

Ν =-— όπου 

3 

Α: Η βαθμολογία Ναυτικών Προσόντων του Α' τετραμήνου. 

Β: Η βαθμολογία Ναυτικών Προσόντων του Β' τετραμήνου. 

θ: Η βαθμολογία Ναυτικών Προσόντων της Θερινής Περιόδου. 

Άρθρο 99 

Βάση επιτυχίας για την αποφοίτηση 

1. Για την επιτυχή αποφοίτηση από τη ΣΝΔ ο ΔΣΟ πρέπει: 

α. Να έχει επιτύχει κατά τη Χειμερινή περίοδο. 

β. Να έχει επιτύχει κατά τη Θερινή Περίοδο. 

γ. Να μην έχει απουσιάσει παραπάνω από το μισό της διάρκειας της 
θερινής Περιόδου. 

δ. Να έχει επιτύχει κατά την Περίοδο Εφαρμογής. 

ε. Να μην έχει κατά την διάρκεια της Περιόδου Εφαρμογής απουσίες 
πάνω από 4/10 του συνολικού αριθμού εργασίμων ημερών. 

στ. Να έχει τελική βαθμολογία τόσο στα Ναυτικιά όσο και στα Στρα¬ 
τιωτικά Προσόντα τουλάχιστον ίση με τα 5/10 των αντιστοίχων ΑΟΒ. 

2. ΔΣΟ ο οποίος απέτυχε απολύεται από τη ΣΝΔ με απόφαση 
Υ.ΕΘ.Α., ύστερα από πρόταση του Διοικητού και δεν μπορεί να ξανα- 
φοιτήσει με την επόμενη σειρά ΔΣΟ. Κατ’ εξαίρεση, ΔΣΟ ο οποίος απέ¬ 
τυχε εξ αιτίας απουσιών που οφείλονται σε λόγους υγείας τη Χειμερινή ή 
τη θερινή Περίοδο ξαναφοιτά, για.μία ακόμα φορά με την επόμενη 
σειρά ΔΣΟ, εφόσον υπάρξει νέα σειρά το αμέσως επόμενο εκπαιδευτικό 
έτος, άλλως απολύεται. 

Σε περίπτωση επαναφοιτήσεως ο αποτυχών ΔΣΟ μπαίνει στο αρι¬ 
στερό της τάξεως με την οποία επαναφοιτά. 

3. Εφόσον απέτυχε για λόγους υγείας στην Περίοδό Εφαρμογής επα¬ 
ναλαμβάνει την περίοδο αυτή για μία ακόμα φορά, όπως ειδικά καθορί¬ 
ζεται από το ΓΕΝ μετά από εισήγηση της ΣΝΔ. 

Άρθρο 100 

Ονομασία Σημαιοφόρων - Ορκωμοσία αυτών 

1. Οι ΔΣΟ που αποφοιτούν επιτυχώς, ονομάζονται Σημαιοφόροι (Ο) 
Π.Ν. με Προεδρικό Διάταγμα. Αυτό προκαλείται από τον ΥΕΘΑ μετά 
την επικύρωση των πινάκων βαθμολογίας που αναφέρονται στο άρθρο 
58 του παρόντος Οργανισμού και το οποίο ισχύει επίσης και για τους 
ΔΣΟ. 

2. Στους πίνακες βαθμολογιών που προβλέπονται στο άρθρο 58, 
προκειμένου για τους ΔΣΟ, προστίθενται και οι βαθμολογίες της Περιό¬ 
δου Εφαρμογής. Κατά συνέπεια η τελική βαθμολογία η οποία ρυθμίζει 
τη σειρά αρχαιότητας των ΔΣΟ που αποφοίτησαν είναι το άθροισμα των 
βαθμολογιών: 

(X) + (θ) + (Ε) + (Ν) + (Σ) όπου 

(X): η συνολική βαθμολογία μαθημάτων της Χειμερινής Περιό¬ 
δου. 

(θ): η συνολική βαθμολογία μαθημάτων της Θερινής Περιόδου. 

(Ε) : η συνολική βαθμολογία μαθημάτων της Περιόδου Εφαρμο- 

Τήί· 

(Ν): η τελική βαθμολογία των Ναυτικών Προσόντων. 

(Σ): η τελική βαθμολογία των Στρατιωτικών Προσόντων. 

3. Οι νέοι Σημαιοφόροι (0) δίνουν τον προβλεπόμενο όρκο, σε επί¬ 
σημη τελετή η οποία γίνεται στη ΣΝΔ, σε ημέρα που ορίζεται από το 
ΓΕΝ, ύστερα από πρόταση της ΣΝΔ. 

Άρθρο 101 
Ποινές 

1. Σχετικά με τις ποινές, τη σημασία αυτών και τον τρόπο επιβολής 
τους ισχύουν και για τους ΔΣΟ αυτά που αναφέρονται στο άρθρο 63 του 
Οργανισμού αυτού. 

2. Κατ’ εξαίρεση στους Δ.Σ.Ο. δεν επιβάλλονται οι ποινές 2 και 3. 

Άρθρο 102 

Χορηγία και εφοδιασμός με ιματισμό 

1. Ο εφοδιασμός των ΔΣΟ με ιματισμό γίνεται με μέριμνα της ΣΝΔ. 
Η σχετική δαπάνη για στολές εξόδου βαρύνει αποκλειστικά τους ίδιους 
και καταβάλλεται από τις αποδοχές τους με μηνιαίες κρατήσεις, που 
καθορίζονται κάθε φορά με διαταγή Διοικητού. 

2. Οι ΔΣΟ οι οποίοι για οποιοδήποτε λόγο παραιτούνται ή αποβάλ¬ 
λονται από τη Σχολή επιστρέφουν όλο τον ιματισμό και τα είδη που τους 
χορηγήθηκαν δωρεάν από την Υπηρεσία. 


Άρθρο 103 

Δίπλωμα ο 

1. Στους ΔΣΟ που αποφοιτούν από τη ΣΝΔ απονέμεται δίπλωμα 
ανάλογο προς αυτό που προβλέπεται στο άρθρο 59 του παρόντος Οργα¬ 
νισμού, για τους Ν. Δοκίμους. 

Άρθρο 104 

Ειδικές διατάξεις για τους ΔΣΟ 

Για όσα θέματα σχετικά με τους ΔΣΟ δεν προβλέπεται ρύθμιση σύμ¬ 
φωνα με τα άρθρα 78 έως 103 του παρόντος Οργανισμού, εφαρμόζο¬ 
νται αυτά που ισχύουν για τους Ν. Δοκίμους, σύμφωνα με τον παρόντα 
Οργανισμό ΣΝΔ. 

^Άρθρο 105 
Μεταβατικές διατάξεις 

Οι Δ.Σ.Ο. οι οποίοι κατά την δημοσίευση του παρόντος Προεδρικού 
Διατάγματος φοιτούν στο αντίστοιχο Σχολείο, σε οποιαδήποτε Εκπαι- 
ΟΡδευτική περίοδο, Χειμερινή - Θερινή ή Εφαρμογής και μέχρι να απο¬ 
φοιτήσουν από αυτό, διέπονται από τις καταργούμενες διατάξεις του 
Β.Δ. 846/68. 

Άρθρο 2 

Η αρίθμηση του άρθρου 106 του Β.Δ. 846/1968 (Α' 298) το οποίο 
αναριθμίστηκε σε 100 με το Π.Δ. 322/1986 (Α' 142) μεταβάλλεται 
και το άρθρο αυτό αποκτά τον αριθμό 106. 

Άρθρο 3 

Η ισχύς του Προεδρικού αυτού Διατάγματος αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 71 

Καθορισμός εργατικού δικαιώματος εξόρυξης και μεταφοράς Ναξίας 

Σμύριδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3 παρ. 2 του από 5/17.9.1935 Π.Δ. «περί κωδικο- 
ποιήσεως των κειμένων διατάξεων περί Ναξίας Σμύριδας» (ΦΕΚ 
408/Α αναδ. 429/Α/1935). 

β) Του άρθρου μόνον του Β.Δ. 594/30-8/8.9.1961 «περί τρόπου 
καθορισμού του εργατικού δικαιώματος εξορύξεως και μεταφοράς σμύ¬ 
ριδας* (ΦΕΚ 146/Α). 

γ) Του άρθρου 145 παρ. 2 του Ν.Δ. 210/1973 «περί μεταλλευτικού 
κώδικος» (ΦΕΚ 277/Α), όπως τροποποιήθηκε με το Ν. 857/1978 
(ΦΕΚ 239/Α').'· 

2. Τις διατάξεις του άρθρου 23 του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α') και Π.Δ. 574/82 «ανακατα¬ 
νομή των αρμοδιοτήτων των Υπουργείων (ΦΕΚ 104/Α'). 

3. Την Δ8/Φ36.2/οικ. 28051/26.10.90 Κοινή απόφαση του 
Υπουργού Βιομηχανίας, Ενέργειας και Τεχνολογίας και του Υπουργού 
Οικονομικών «αύξηση του εργατικού δικαιώματος εξόρυξης και μετα¬ 
φοράς σμύριδας». 

4. Την 73/1991 γνωμοδότηση του Συμβουλίου της Επικράτειας με 
πρόταση του Υπουργού Βιομηχανίας, Ενέργειας και Τεχνολογίας, απο¬ 
φασίζουμε: 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Άρθρο μόνο 

Το καταβαλλόμενη στους σμυριδωρύχτες Νάξου εργατικό δικαίωμα 
εξόρυξης και μεταφοράς της σμύριδας ανά παραδιδόμενο στο Δημόσιο 
στατήρα καθορίζεται ως εξής: 

α. Πρώτη ποιότητα από 161,60 δρχ. σε 175,01 δραχμές από 
1.1.1990 και σε 187,44 δραχμές από 1.9.1990. 

β. Δεύτερη ποιότητα από 139,26 δρχ. σε 150,82 από 1.1.1990 και 
σε 161,53 δραχμές από 1.9.1990. 


Στον Υπουργό Βιομηχανίας, Ενέργειας και Τεχνολογίας αναθέτουμι 
τη δημοσίευση και εκτέλεση του παρόντος διατάγματος. 

Αθήνα, 27 Φεβρουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΣΤΑΥΡΟΣ ΔΗΜΑΣ -. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



